કુંવરજી બાવળિયા તાજેતરમાં જ કોંગ્રેસમાંછી છેડો ફાડીને ભાજપમાં જોડાયા હતા અને તેમને પશુપાલન સહિત ગ્રામગૃહ નિર્માણ વિભાગના કેબિનેટ કક્ષાના મંત્રી બનાવવામાં આવ્યા છે. ઉલ્લેખનીય છે કે બાવળિયાને અપાયેલા મંત્રીપદને લઈને ભાજપના કેટલાક અસંતુષ્ટ ધારાસભ્યોમાં પણ ઉકળતા ચરૂ જેવી સ્થિતિ જોવા મળી રહી છે. જો કે હાલ વરસાદી માહોલ વચ્ચે રાજકીય ગરમાવો જોવા મળે છે તેમ છતા ભાજપના કેટલાક અસંતુષ્ટો હાઈકમાન્ડની લાલ આંખની શરમે ખુલીને બહાર આવી રહ્યા નથી.